**Informacije o promotivnom projektu pod nazivom CHANSON za pripremu prelaska u sekundarnu školu**

Poštovani roditelji

Prelazak sa primarnog na viši stepen predstavlja važan korak u školskoj karijeri jednog deteta. Iz tog razloga, mnoga deca tokom te faze dobijaju podršku od svojih roditelja. Međutim, postoje i deca lošijeg socijalnog stanja, kojima roditelji iz različitih razloga ne mogu da pruže podršku.

U tom smislu, institut "Obrazovanje i društvo" u okviru Visoke pedagoške škole u St. Gallenu, sprovodi promotivni projekat CHANSON (= pospešivanje šansi prilikom odabira), kojim se pruža podrška deci lošijeg socijalnog stanja prilikom prelaska u sekundarnu školu. Za odabranu decu učešće je besplatno.

**Ko može da se kandiduje?**

Vaše dete može da se kandiduje za promotivni projekat, ukoliko ispunjava sledeće uslove:

1. Od meseca avgusta 2013. god. prati nastavu u 6. razredu jedne od školskih opština koja učestvuje u projektu.
2. U đačkoj knjižici se nalaze ocene za predmete jezici, matematika i čovek i okruženje u rasponu od 4 do 4-5.
3. Vaše dete ima izričitu želju da pređe u sekundarnu školu.
4. Vaše dete je motivisano i rado uči.
5. Vaše dete odrsata u lošijim socijalnim uslovima.

**Kada je neko dete u lošijem socijalnom stanju?**

U okviru projekta CHANSON, neko dete je u lošijem socijalnom stanju, ukoliko su tačne najmanje dve od sledećih izjava:

1. Roditelji imaju skromne finansijske mogućnosti.
2. Roditelji ne mogu da pruže podršku u učenju.
3. U porodici se ne govori nemački jezik.
4. U porodici živi više od četvoro dece.
5. Neko u porodici (majka, otac ili brat/sestra) pati od teških zdravstvenih problema.
6. Dete odrsta sa samohranim roditeljem.

**Kada se odvija promotivna nastava?**

Promotivna nastava se održava tokom celokupnog 6. razreda i tokom prvog semestra u sekundarnoj školi, svakog subotnjeg prepodneva u obliku tri lekcije, u školi koja se nalazi u Vašoj stambenoj opštini (sa izuzetkom raspusta).

**U čemu se sastoji promotivna nastava?**

Promotivna nastava obuhvata pre svega matematiku i nemački jezik kao i samostalno učenje i savladavanje ispitnog stresa.

**Ko vodi promotivnu nastavu?**

Promotivnu nastavu vodi promotivni nastavnik, kojeg podržavaju studenti Visoke pedagoške škole St. Gallen (= budući nastavnici).

**Šta se očekuje od roditelja dece koja pohađaju promotivnu nastavu?**

Od roditelja (=majka i/ili otac / ovlašćeni staratelj) očekuje se da podržavaju redovno učešće svoje dece u promotivnom projektu. Tokom tri subotnja prepodneva održava se dodatno obrazovanje za roditelje dece koja pohađaju promotivnu nastavu. Učešće roditelja je izričito poželjno.

**Kako se vrši odabir prijavljene dece?**

Prijavljena deca, koja ispunjavaju uslove za učešće u promotivnom projektu CHANSON, pozivaju se na razgovor sa osobama koje su odgovorne za promotivni projekat. Pomenute odgovorne osobe odlučuju o dodeli ograničenih promotivnih mesta.
Roditelji se o odluci obaveštavaju pismenim putem.

**Kako mogu da prijavim svoje dete?**

Ukoliko svoje dete želite da prijavite za promotivni projekat CHANSON, zatražite od razrednog starešine obrazac za prijavljivanje kandidature Vašeg deteta.

**Kome mogu da se obratim, ukoliko imam pitanja koja se odnose na projekat?**

Obratite se razrednom starešini Vašeg deteta ili XXX